[{"text_idx": "#000003", "text": "Mart Helme: ma ei va\u0308ljendanud valitsuse seisukohta"}, {"text_idx": "#000006", "text": "\"Pean vajalikuks selgitada, et andes 15. detsembril TRE raadio eetris olnud vestlussaates \"Ra\u0308a\u0308gime asjast\" hinnanguid Soome uuele vasakpoolsele valitsusele, ei va\u0308ljendanud ma mitte Eesti valitsuse, vaid isiklikke ja meie erakonna maailmavaatest tulenevaid seisukohti,\" kirjutas Helme."}, {"text_idx": "#000007", "text": "\"Mitte mingil juhul ei sea ma kahtluse alla Eesti ja Soome head koosto\u0308o\u0308d ja so\u0303prussuhteid. Me oleme ho\u0303imuvennad ja ja\u0308a\u0308me ho\u0303imuvendadeks,\" kirjutas siseminister."}, {"text_idx": "#000008", "text": "Helme so\u0303nul ei mo\u0303juta erimeelsused poliitikute vahel mingilgi ma\u0308a\u0308ral meie sooje tundeid soome rahva vastu."}, {"text_idx": "#000009", "text": "Peaminister Ju\u0308ri Ratas oli pu\u0308hapa\u0308eva o\u0303htul kutsunud ko\u0303iki valitsuse liikmeid tegema Soome ametivendadega sisukat ja austavat koosto\u0308o\u0308d."}, {"text_idx": "#000010", "text": "Helme kritiseeris pu\u0308hapa\u0308eval teravalt Soome valitsust ja vastset peaministrit."}, {"text_idx": "#000011", "text": "\"See, mis on nu\u0308u\u0308d juhtunud Soomes, no see ajab ikka ihukarvad pu\u0308sti,\" iseloomustas Helme Soome uut valitsust pu\u0308hapa\u0308eval TRE raadio saates \"Ra\u0308a\u0308gime asjast\"."}, {"text_idx": "#000012", "text": "Soome parlament ha\u0308a\u0308letas teisipa\u0308eval ametisse uue, ilmselt maailma noorima peaministri, 34-aastase sotsiaaldemokraadi Sanna Marini juhitava valitsuse."}, {"text_idx": "#000013", "text": "\"Ja ma tuletaksin meelde ikkagi [No\u0303ukogude Venemaa esimese juhi] Vladimir Uljanov-Lenini u\u0308tlust, et igast ko\u0308o\u0308gitu\u0308drukust vo\u0303ib saada minister, vo\u0303i kuidas ta u\u0308tles. Nu\u0308u\u0308d me siis na\u0308eme, kuidas u\u0308hest mu\u0308u\u0308jatu\u0308drukust on saanud peaminister ja kuidas seal mo\u0303nestki teisest ta\u0308navaaktivistist ja harimatust inimesest on saanud samuti valitsuse liige,\" ma\u0308rkis Helme."}, {"text_idx": "#000014", "text": "Samuti kahtles Eesti siseminister, kas Soome uus valitsus suudab ikka seista oma riigi huvide eest."}, {"text_idx": "#000026", "text": "\"Isiklik seisukoht\" vo\u0303ttis Ratase valitsusest ministri"}, {"text_idx": "#000029", "text": "Ratas: ootan ko\u0303igilt Eesti valitsuse liikmetelt sisukat ja austavat koosto\u0308o\u0308d meie Soome ametikaaslastega"}, {"text_idx": "#000032", "text": "Riigikontroll: huviru\u0308hmadel peab olema eelno\u0303udega tutvumiseks rohkem aega"}, {"text_idx": "#000033", "text": "Aganits: loodan, et tiitel mo\u0303jus vo\u0303istkonnale vabastavalt"}, {"text_idx": "#000038", "text": "Kodulinna naasnud Raadik: mul ei olnud kutse u\u0308le vaja pikalt mo\u0303elda"}, {"text_idx": "#000041", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000054", "text": "Soomlaste ChatGPT analoog hakkab mo\u0303tlema ka eesti keeles"}, {"text_idx": "#000060", "text": "ERR ta\u0308histab rahvusvahelist muusikapa\u0308eva meeleoluka programmiga"}]